Edasi, raamatud. Enamus ajast kulus kokaraamatute sirvimisele. Kõhtu mulle kummardada meeldib, mis siin ikka salata, nagunii on näha. Tuleb tunnistada, et viimasel ajal on  koka- ja pokkeriraamatud moodustanud minu lektüüridest ca 90%. "Supiraamat mehelikust vaatenurgast" hakkas täna sedavõrd meeldima, et ostsin lausa koju kaasa. Isegi mitte retseptide, vaid ilukirjandusliku elamuse pärast. Tekst oli mahlane, meenutas Karl-Martin Sinijärve sulest "Õhtulehes" (vist) ilmunud restoraniarvustusi. "Seedivat sisemust narrida ei tohi. Maksab kätte, kui mitu korda teed" jms.